Nyeste Skilderie af Kiøbenhavn, 1805-06-17
J Mag. Ecks Nordische Blatter, 2det Hefte findes nogle Efterretninger om Trondhjem, som det var at ønske Trondhjemmerne vilde læse, da der forekommer deri adskillige Udtrykke, som meget ligne Bebreidelser, og enten burde gjendrives eller lægges paa Hjerte. Blandt de sidste hører Beretningen om et Begravelsesgilde, som kostede adskillige Hundrede Rigsdaler, og blev holdt paa en Tid, da adskillige Mennesker i Omegnen døde af Hunger. Men naar Relateuren ganske frisk forsikkrer, at ikke engang Halvparten af de 12000 Bind, som det Norske Videnskabersselskabs Bibliothek, efter Bings Beretning, skulde bestaae af, findes der, og denne Efterretning just nylig er bleven gjentagen i adskillige Danske Blade, saa kunde det vel fortjene nøiere at drøftes. Hr. Amtmand Hegge i Bodøe havde f. A. ladet bekjendtgjøre en Opfordring til de Trondhjemske og Bergenske Handlende. J denne sagde han blandt andet: "mange Ubehageligheder have tilstødt og tilstøde endnu daglig Nordlaandene, paa Mangel af ordentlig Skibsfart. Men aldrig har nogen større Ulykke truet den end i Aar (nemlig 1804). Nordlændingerne afsende, som bekjendt, deres Fiske og andre Varer to Gange om Aaret til Forhandling i Bergen, under Navne af første og anden Stævne. Første Stævnes Jægter afgaae sidst i April og først i Maji, og vende for det meste tilbage sidst i Junii og først i Julii. De søge da strax efter Hjemkomsten til Lofodens Fiskevæhre, for at hente Fiskene, og uden Ophold at bringe dem til Bergen. Altsaa ingen uden de Skippere, som have været forsynede med tilstrækkeligere Fartøier. Men deres Tal er alt for ubetydeligt mod det Hele. Følgen heraf bliver, at Almuens overflødige Fiske blive staaende, og at Mangel og Elendighed vil blive en uundgaaelig Virkning deraf, om ikke Trondhjems og Bergens Handlende søge at forekomme det." - Veir og Vind have i forrige Høst været de Nordlandske Jægtere, der pleie at besøge Bergen med deres Ladninger og hente Kornvarer, saa ugunstige, at mange af dem kom meget for sildig, andre forliste. Da saadan en Jægt sædvanlig indeholder hele Bøigdeladers Vinterforraad, saa udsættes de, for hvilke den udebliver, for trykkende Mangel. Dette var Aarsagen til Amtmandens Bekjendtgjørelse, som havde de ønskeligste Virkninger. Nordlaandenes 60,000 Beboere bleve betryggede mod Hunger og Nød. Denne Fordeel opveiede tifold det Tab, nogle enkelte Mænd, mueligen kunde have havt. Dette Tab kan imidlertid ikke være saa føleligt for de Handlende, naar man betænker, at Nordlande sætte dem istand til at udskibe 7 til 8 Tøndergulds Værdie i en Egn, som ellers ikke har noget at afsætte. Hvor mange af disse fattige Jndbyggere tilsætte ikke tillige Liv og Velfærd paa Havet, for at lægge Rigdom i deres Skjød? Fiskerselskabet i Trondhjem har foregaaet Bergenserne med deres Exempel, som fortjente at følges. Det er Skibe, ikke Jægter, som de bruge til at sende Nordlændingerne deres Fornødenheder. De modtage paa Stedet Fiskene og sende dem strax til udenlandske Steder. Amtmandens Opfordring har imidlertid dog opvakt Misfornøielse hos de Handlende. Stephanson i Trondhjem melder under den 6 Junii, endnu i Dag sneer det og man lægger i Ovnen, fordi man trænger dertil. Alting er saa stille her som man boede i en Kirke. Jngen litteraire Feider, intet Tyverie eller andre saadanne Sager, hvorved der er noget at hente, saa jeg, hvis det vedbliver saaledes, nødes til at tage Skildtet ind.